Gyvenimo giesmė
Gyvenimas mano – vėjas palaidas!
Kaip sakalas skrieja laisvai per laukus.
Gyvenimas mano – pavasario aidas.
Gyvenimas mano, tai sapnas klaikus!

Myliu aš gyvenimą, jauną, ugningą,
Kaip myli pavasarį lauko gėlė!
Myliu aš gyvenimo džiaugsmą aistringą –
Myliu, kaip jaunystė temoka mylėt!

O žeme, o motina mano brangioji!
Mielai tu puošiesi žiedais ir krauju –
Jei burtus tavuosius pakeistų man rojum,
Tai būtų taip ilgu – taip ilgu be jų.

Myliu aš tave, gaivalingas pasauli!
Ir jei, kaip žvėris, tu mane sudraskysi –
Tai mano daina, žaižaruojanti saulė,
Vis degs ir vilios – nepavysi!

Nėris Salomėja
Eilėraščiai